ข้อบัญญัติองค์การบริหารส่วนตำบลแก่งโสภา เรื่อง เกณฑ์การลดหย่อนภาษีบำรุงท้องที่ พ.ศ. 2556
ข้อบัญญัติองค์การบริหารส่วนตำบลแก่งโสภา
ข้อบัญญัติองค์การบริหารส่วนตำบลแก่งโสภา
เรื่อง
เกณฑ์การลดหย่อนภาษีบำรุงท้องที่
พ.ศ. ๒๕๕๖[๑]
 

โดยที่เป็นการสมควรตราข้อบัญญัติองค์การบริหารส่วนตำบลแก่งโสภา
ว่าด้วยเกณฑ์การลดหย่อนภาษีบำรุงท้องที่

อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล
(ฉบับที่ ๕) พ.ศ. ๒๕๔๖ ประกอบกับมาตรา ๒๒ แห่งพระราชบัญญัติภาษีบำรุงท้องที่ พ.ศ.
๒๕๐๘ ซึ่งแก้ไขเพิ่มเติม โดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓
อันเป็นกฎหมายที่มีบทบัญญัติบางประการ เกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๓
ของรัฐธรรมนูญแห่งราชอาณาจักรไทยบัญญัติให้กระทำได้
โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลแก่งโสภาโดยความเห็นชอบของ
สภาองค์การบริหารส่วนตำบลแก่งโสภาและนายอำเภอวังทอง จึงตราข้อบัญญัติขึ้นไว้
ดังต่อไปนี้

ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลแก่งโสภา เรื่อง
เกณฑ์การลดหย่อนภาษีบำรุงท้องที่ พ.ศ. ๒๕๕๖

ข้อ ๒ ข้อบัญญัตินี้ให้บังคับใช้ตั้งแต่วันที่ได้ประกาศไว้โดยเปิดเผย
ณ ที่ทำการองค์การบริหารส่วนตำบลแก่งโสภา

ข้อ ๓ บุคคลซึ่งเป็นเจ้าของที่ดินแปลงแปลงเดียวหรือหลายแปลงที่อยู่ในจังหวัดเดียวกันและใช้ที่ดินนั้นเป็นที่อยู่อาศัยของตน
เป็นที่เลี้ยงสัตว์ของตน หรือประกอบกสิกรรมของตน ให้ลดหย่อนไม่ต้องเสียภาษีบำรุงท้องที่เป็นจำนวนห้าไร่

ข้อ ๔ ที่ดินที่มีสิ่งปลูกสร้างหรือสิ่งปลูกสร้างนั้นเป็นสถานการค้าหรือให้เช่าไม่ได้รับการลดหย่อนสำหรับที่ดินที่มีสิ่งปลูกสร้างเป็นสถานการค้าหรือให้เช่านั้น

ข้อ ๕ ให้นายกองค์การบริหารส่วนตำบลแก่งโสภา
เป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบ
ข้อบัญญัติหรือคำสั่งเพื่อปฏิบัติการให้เป็นไปตามข้อบัญญัตินี้


ประกาศ
ณ วันที่ ๓ ตุลาคม พ.ศ. ๒๕๕๖
สุพล เห็นโสภา
นายกองค์การบริหารส่วนตำบลแก่งโสภา







ปริยานุช/ผู้จัดทำ
๓ ธันวาคม ๒๕๕๖

อังศุมาลี/ผู้ตรวจ
๓ ธันวาคม ๒๕๕๖
























[๑] ราชกิจจานุเบกษา
เล่ม ๑๓๐/ตอนที่ ๑๒๖ ง/หน้า ๒๙๙/๒๘ พฤศจิกายน ๒๕๕๖